CELEX: 62019CN0200
Language: mt
Date: 2019-03-01 00:00:00
Title: Kawża C-200/19: Talba għal deċiżjoni preliminari mressqa mit-Trgovački sud u Zagrebu (il-Kroazja) fl-1 ta’ Marzu 2019 — INA-INDUSTRIJA NAFTE d.d. et vs LJUBLJANSKE BANKE d.d.

13.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 164/31
            
         
      Talba għal deċiżjoni preliminari mressqa mit-Trgovački sud u Zagrebu (il-Kroazja) fl-1 ta’ Marzu 2019 — INA-INDUSTRIJA NAFTE d.d. et vs LJUBLJANSKE BANKE d.d.
      (Kawża C-200/19)
      (2019/C 164/34)
      Lingwa tal-kawża: il-Kroat
      
         Qorti tar-rinviju
      
      Trgovački sud u Zagrebu
      
         Partijiet fil-kawża prinċipali
      
      
         Rikorrenti: INA-INDUSTRIJA NAFTE d.d., CROATIA osiguranje d.d., REPUBLIKA HRVATSKA, Croatia Airlines d.d., GRAD ZAGREB, HRVATSKA ELEKTROPRIVREDA d.d., HRVATSKE ŠUME d.o.o., KAPITAL d.o.o. u stečaju, PETROKEMIJA d.d., Đuro Đaković Holding d.d., ENERGOINVEST d.d., TELENERG d.o.o., ENERGOCONTROL d.o.o., UDRUGA POSLODAVACA U ZDRAVSTVU, HRVATSKI ZAVOD ZA MIROVINSKO OSIGURANJE, ZAGREPČANKA-POSLOVNI OBJEKTI d.d., BRODOGRADILIŠTE VIKTOR LENAC d.d., INOVINE d.d., MARAT INŽENJERING d.o.o., GOYA — COMPANY d.o.o., METROPOLIS PLAN d.o.o., Dalekovod d.d., INFRATERRA d.o.o., Citat d.o.o., STAROSTA d.o.o., METALKA METALCOM d.o.o., I.Š., B.C., Z.N., D.G., M.R., A.T.
      
         Konvenuta: LJUBLJANSKA BANKA d.d.
      
         Domandi preliminari
      
      
                  1)
               
               
                  Ġaladarba l-konvenuta ma pparteċipatx fil-konklużjoni tal-kuntratti mal-koproprjetarji l-oħra u lanqas ma tat il-kunsens tagħha għal dak li ġie miftiehem, l-Artikolu 7(1) tar-Regolament (UE) Nru 1215/2012 għandu jiġi interpretat fis-sens li għandu jitqies ukoll bħala obbligu kuntrattwali, dak l-obbligu impost fuq il-konvenuta, jiġifieri obbligu previst mil-liġi, iżda li, inkwantu l-ammont tiegħu, id-data ta’ skadenza tiegħu u modalitajiet oħra, huwa ddeterminat bi qbil komuni mill-proprjetarji ta’ iktar min-nofs tal-kwoti ta’ parteċipazzjoni fil-koproprjetà tal-proprjetà immobbli?
               
            
                  2)
               
               
                  L-Artikolu 7(2) tar-Regolament (UE) Nru 1215/2012 għandu jiġi interpretat fis-sens li n-nuqqas ta’ eżekuzzjoni ta’ obbligu previst mil-liġi fir-rigward ta’ koproprjetarji oħra tal-proprjetà immobbli li jistgħu jitolbu l-eżekuzjoni tiegħu b’mezzi ġudizzjarji għandha titqies bħala delitt jew kważi-delitt, u dan b’mod partikolari fid-dawl tal-fatt li, minħabba n-nuqqas tal-konvenuta li twettaq l-obbligi legali, il-koproprjetarji l-oħra u anki terzi jistgħu jġarrbu danni addizzjonali (minbarra t-telf pekunjarju fir-rigward tar-riżerva)?
               
            
                  3)
               
               
                  Ġaladarba li f’dan il-każ, l-obbligu inkwistjoni jirriżulta mill-fatt li l-konvenuta hija proprjetarja ta’ edifiċi kummerċjali li fihom hija teżerċita l-kummerċ, jiġifieri edifiċji li fihom għandha s-sede tagħha sussidjarja, l-Artikolu 7(5) tar-Regolament (UE) no 1215/2012 għandu jiġi interpretat fis-sens li din tikkostitwixxi vertenza marbuta mal-attività ta’ sussidjarja, ta’ aġenzija jew ta’ kull stabbiliment ieħor?